Aerodrom Vršac
<s>Međunarodni aerodrom Vršac (, ) je četvrti po veličini međunarodni aerodrom u Srbiji.</s><s>Na aerodromu Vršac smeštene su baze SMATSA vazduhoplovne akademije.</s><s>Avio-taksi kompanije Air Pink i Princ Avijacije, takođe lete sa aerodroma Vršac.</s>

<s>Pri aerodromu se nalaze pet hangara za smeštaj aviona.</s><s>Uz hangare se nalaze zgrada akademije sa učionicama kao i kontrolni toranj.</s>

<s>Istorija
Prvi let na padinama Vršačkog brda izveo je pilot-inženjer Aurel Vlajku 11. avgusta 1912. godine.</s><s>Početak vazduhoplovne tradicije vezuje se za 1925. godinu kada je osnovan aeroklub „Naša krila“.</s><s>Prvi hangar napravljen je 1934. godine.</s>

<s>Posle Drugog svetskog rata otvorena je škola jedriličarstva, a jedriličari su leteli na jedrilicama koje su sami pravili i konstruisali.</s><s>Naredbom Komande Ratnog vazduhoplovstva, Vršac je proglašen za jedriličarski centar Ratnog vazduhoplovstva Jugoslavije.</s><s>Godine 1947.</s><s>Komanda predaje Centar Vazduhoplovnom savezu Jugoslavije.</s>

<s>Godine 1954.</s><s>Vršac postaje Savezni vazduhoplovni centar.</s><s>Jedriličarstvu su se sada priključili piloti motornih aviona, modelari i padobranci.</s><s>Vršac je bio rasadnik sportskog vazduhoplovstva sve do 1972. godine.</s><s>Vazduhoplovci ovog Centra učestvovali su na mnogim svetskim prvenstvima i doneli mnogo medalja i rekorda, a u Vršcu je 1972. godine održano i
13.</s><s>Svetsko prvenstvo u jedriličarstvu.</s>

<s>Od 1972. godine ovaj centar je sastavni deo Jugoslovenskog aerotransporta.</s><s>Od tada se ova institucija specijalizuje za školovanje profesionalnih pilota koji će prevoziti putnike na velikim saobraćajnim avionima.</s><s>Svake godine odžava se otvoreni letački dan Vršac Air Show.</s>

<s>Lokacija
Vršac, jedan od najstarijih banatskih gradova, nalazi se na jugoistočnom rubu Panonske nizije, u podnožju Vršačkih planina.</s><s>Leži severoistočno od Beograda na 83. kilometru međunarodnog magistralnog puta prema Rumuniji, od koje je udaljen 14 kilometara.</s><s>Vršac odlikuje dobra povezanost sa okolnim mestima i gradovima u ovom delu Srbije.</s><s>Kompleks Pilotske Akademije nalazi se u Vršcu.</s><s>Akademija se nalazi van značajnih vazdušnih puteva i koridora što omogućuje nesmetano školovanje i ima aerodrom u svom vlasništvu sa betonskom pistom.</s>

<s>Flota
 15 aviona Cessna-172S
 Dve aviona Cessna 152 Aerobat
 Dva aviona Cessna-310T
 Dva aviona Piper Cheyenne PA-31T</s>

<s>Smeštaj
SMATSA vazduhoplovna akademija, pored osnovne delatnosti školovanja pilota, poseduje i delatnost ugostiteljstva.</s><s>U sastavu ugostiteljstva nalaze se: pansion, restoran, sportska sala i mini farma.</s><s>Pansion JAT ima tri zvezdice, smešten je u krugu vazduhoplovne akademije, okružen zelenilom i prijatnim vazdušnim strujama sa Vršačkih planina.</s><s>Kapacitet pansiona je 120 ležaja u jednokrevetnim, dvokrevetnim i trokrevetnim sobama sa kupatilom, opremljenih sa TV-om, satelitskim programom i telefonom.</s><s>Flight Club je smešten u zgradi pansiona i pored ukusne brze hrane nudi i kvalitetna uvozna pića u prijatnom ambijentu.</s><s>Vazduhoplovna akademija raspolaže sa kongresnom salom sa 168 sedišta, razglasom i video-beamom namenjene za prigodne manifestacije.</s>

<s>Izvor
 Zvanični sajt SMATSA vazduhoplovne akademije u Vršcu</s>

<s>Spoljašnje veze
 Sve o Pilotskoj akademiji Vršac</s>

<s>Aerodromi u Srbiji
Vršac</s>

